หนูอายุ 13 ค่ะ ปจด.มาตั้งแต่ 10 ขวบแต่มาปกตินะคะไม่ค่อยมีปัญหาอะไรและตอนนี้ปาเข้าไปเกือบ1เดือนเลยค่ะเดือนนี้ปจด.ยังไม่มาเลยค่ะเครียดมาก *ไม่เคยมีเพศสัมพันธ์นะค่ะ TT
สวัสดีค่ะ หากเคยมีประจำเดือนที่ปกติมาก่อน และต่อมาประจำเดือนไม่มา หากไม่เคยมีเพศสัมพันธ์ อาจเกิดจากสาเหตุต่างๆ เช่นมีความเครียด ทำงานหนัก ออกกำลังกายหักโหม พักผ่อนไม่เพียงพอ อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นดังนั้น แนะนำให้รอประจำเดือนไปอีกซักระยะค่ะ อย่างไรก็ตาม หากประจำเดือนขาดหายไปนานเกิน 3 เดือน ในช่วงวัยรุ่นนั้น มักเกิดจากการผลิตฮอรโมนของรังไข่ผิดปกติ เช่นมีภาวะมีถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป เป็นต้น หรือเกิดจากสาเหตุอื่นๆ ก็ได้ เช่นภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ เป็นต้น